 Nastassja Kinski si Marin Moraru, printre vedetele ultimelor zile de TIFF 2015 Nastassja Kinski si Marin Moraru, printre vedetele ultimelor zile de TIFF 2015 Cluj-Napoca, 5 iun /Agerpres/ - Ultimul weekend la Festivalul International de Film Transilvania (TIFF) îi aduce la Cluj pe Nastassja Kinski si Marin Moraru Cei doi sunt invitatii speciali ai festivalului în acest an si vor fi prezenti la gala de închidere de sâmbata, 6 iunie, ora 20 30, la Teatrul National din Cluj Nastassja Kinski va primi Premiul Special pentru contributia adusa cinematografiei mondiale, iar lui Marin Moraru îi va fi acordat Premiul de Excelenta TIFF 2015 Înaintea galei, cei doi vor participa la proiectiile speciale dedicate lor si se vor întâlni cu publicul din Cluj Vineri, Marin Moraru va prezenta "Operatiunea Monstrul" (1976), de Manole Marcus, de la 14 15, la Cinema Arta, si va fi invitatul lui Mihnea Maruta la TIFF Lounge, de la 17 00 Sâmbata, Nastassja Kinski va introduce "Paris, Texas" (1984), în regia lui Wim Wenders, de la 16 15, la Casa de Cultura a Studentilor, dupa care va vorbi despre cariera ei la TIFF Lounge, de la 17 00 Un alt invitat de marca al TIFF, Mircea Daneliuc, caruia festivalul îi dedica o retrospectiva, vine pentru o rara întâlnire cu publicul vineri, de la 12 00, la Napoca 15, moderata de Tudor Giurgiu Cineastul american Timothy Wheeler, nominalizat la Premiile Emmy, va sustine un alt masterclass de la ora 17 00 Tot vineri, înainte de proiectia filmului "Un etaj mai jos", de Radu Muntean, de la ora 19 30, la Cinema Florin Piersic, va avea loc prezentarea celor zece actori selectati anul acesta în programul '10 pentru FILM' În cadrul Zilelor Filmului Românesc, între 4 si 6 iunie, cei zece au luat parte la workshop-uri, premiere de film si dezbateri si au fost introdusi celor direct interesati sa descopere talente noi în cinema - regizori, producatori români si straini, directori de casting si agenti Cea de a 14-a editie a TIFF se va încheia în 7 iunie Festivalul este organizat de Asociatia pentru Promovarea Filmului Românesc si Asociatia pentru Film si Cultura Urbana, cu sprijinul Ministerului Culturii, Centrului National al Cinematografiei, Primariei si Consiliului Local Cluj, Institutului Cultural Român, Consiliului Judetean Cluj, Programului Europa Creativa - MEDIA al Uniunii Europene AGERPRES / (AS - autor: Elena Stanciu, editor: Diana Dumitru) ID: 4051290; Data: 2015-06-05 10:21:03; Fluxuri: Cultura - Media, Transilvania; Redactori: e:els,v:dia 